**ՍԻՍԻԱՆԻ ՀԱՄԱՅՆՔԱՊԵՏԱՐԱՆԻ 2023 ԹՎԱԿԱՆԻ ՏԱՐԵԿԱՆ**

**Հ Ա Շ Վ Ե Տ Վ ՈՒ Թ Յ ՈՒ Ն**

2023 թվականին իրականացված աշխատանքների շնորհիվ նկատելի առաջընթաց է ապահովվել համայնքային ծառայությունների բարելավման ուղղությամբ, մասնավորապես` աղբահանության կազմակերպում, ճանապարհների, խմելու ջրագծի ներքին ցանցի կապիտալ վերանորոգում, շենքերի պահպանում և մայթերի բարեկարգում:

**ՖԻՆԱՆՍԱՏՆՏԵՍԱԿԱՆ ԲՆԱԳԱՎԱՌ**

Սիսիան համայնքի 2023 թվականի բյուջեի փաստացի եկամուտները պլանավորված **2506074.471** հազար դրամի դիմաց կազմել են **2590251.256** հազար դրամ:

Եկամուտների կատարողականը կազմել է **103.36%:**

Վարչական բյուջեի եկամուտները պլանավորված **2120173.400** հազար դրամի դիմաց կատարվել են **2136237.256** հազար դրամով, կատարողականը՝ **99.8%:**

Ֆոնդային բյուջեի եկամուտները պլանավորված **384901.053** հազար դրամի դիմաց կատարվել են **451096.635** հազար դրամով, կատարողականը **117.2%:**

Համայնքի բյուջեի սեփական եկամուտների կատարողականը կազմել է **՝** **564135.341** հազար դրամ, որը կազմում է բյուջեի եկամուտների **21.77%-ը**:

Համայնքի բյուջեի ծախսը պլանավորված **3312747.108** հազար դրամի դիմաց կազմել է **2367226.579** հազար դրամ, կատարողականը՝ **71.52 %:**

Համայնքի ֆոնդային բյուջեի փաստացի ծախսը կազմել է **814929.891** հազար դրամ, որը կազմում է ընդամենը ծախսի **68.68%-ը**:

***Համայնքային ծառայությունների բարելավման ուղղությամբ կատարվել են հետևյալ աշխատանքները․***

***2022 թվականի սուբվենցիոն ծրագրով իրականացվել են ասֆալտապատման աշխատանքներ՝*** ընդհանուր **495956.034** հազար դրամ արժողությամբ**:**

Կատարվել է Ադամյան, Իսրայելյան և Պարույր Սևակի փողոցների կապիտալ վերանորոգման աշխատանքները, ըստ հետևյալ մաշտաբների.

**Ադամյան փողոց՝** 3063 քմ ասֆալտ**,**

**Պարույր Սևակ փողոց՝** 8194քմ ասֆալտ**,**

**Իսրայելյան փողոց`** 29405քմ ասֆալտ**։**

***2022 թականի* *սուբվենցիոն ծրագրով իրականացվել են խմելու ջրագծի ներքին ցանցի կապիտալ վերանորոգման աշխատանքներ՝*** ընդհանուր **367006.777** հազար դրամ արժողությամբ, որը կազմում է պայմանագրով սահմանված արժեքի 35 %-ը:

Մնացածի մասով աշխատանքները ընթացքի մեջ են։

Պանթեոնի տարածքի մի հատվածի բարեկարգման աշխատանքներ՝ **11376․291** հազար դրամ արժողությամբ, որը ֆինանսավորովել է համայնքային բյուջեից։

Կատարվել է շիրմաքարերի ձեռքբերման և տեղադրման աշխատանքներ՝ **4500.00** հազար դրամ արժողությամբ, որը ֆինանսավորովել է համայնքային բյուջեից։

Արամ Մանուկյան, Սիսական, Կամոյի, Սպանդարյան, Շիրվանզադե, Չարենցի, Խանջյան, Շահումյան, Գրիգոր Լուսավորիչ, Վ. Խորենի, Թումանյան փողոցների և Որոտան 2, Որոտան 4 բազմաբնակարան շենքերի բակային հատվածների ընթացիկ վերանորոգման աշխատանքներ՝ **4550.482** հազար դրամ արժողությամբ, որը ֆինանսավորովել է համայնքային բյուջեից։

Սիսիան համայնքի Սիսական փողոցի մայթերի բարեկարգման աշխատանքներ՝ **48545.695** հազար դրամ արժողությամբ, որը ֆինանսավորովել է համայնքային բյուջեից։

Սիսիան համայնքի Ֆուտբոլի դպրոցի ներքևի պատի ամրացման աշխատանքներ՝ **3430.168** հազար դրամ արժողությամբ, որը ֆինանսավորովել է համայնքային բյուջեից։

<<Վորլդ Վիժն Հայաստան>> զարգացման և բարեգործական միջազգային կազմակերպության և Սիսիանի համայնքապետարանի համատեղ նախաձեռնությամբ վերանորոգվել է համայնքապետարանի շենքի նկուղային հարկը, որտեղ համայնքի կողմից ներդրվել է **966.688** հազար դրամ ։

<<Շեն>> բարեգործական հիմնադրամի և Սիսիան համայնքի միջև կնքված պայմանագրի շրջանակներում համայնքի կողմից ձեռք է բերվել թվով **200 /երկու հարյուր/** հատ աթոռներ Լոր բնակավայրի համար՝ **2000.00** հազար դրամ արժողությամբ։

Սիսիան համայնքի բազմաբնակարան շենքերի թվով 15 տանիքների վերանորոգման աշխատանքների նախագծանախահաշվային փաստաթղթերի և փորձաքննության ձեռքբերում՝ **7500.000** հազար դրամ արժողությամբ, որը ֆինանսավորովում է համայնքային բյուջեից, սակայն մնացած աշխատանքները դեռ ընթացքի մեջ են։

Նախկին Գորայք համայնքի թվով 4 բնակավայրերում խաղահրապարակների կառուցման աշխատանքներ՝ **17511.071** հազար դրամ արժողությամբ, որը ֆինանսավորվել է պետական և համայնքային բյուջեից։

Նախկին Գորայք համայնքի Սպանդարյան բնակավայրի կենցաղի տան տանիքի 24.96 կվտ դրվածքային հզորության արևային կայանի տեղադրման աշխատանքներ՝ **10379.486** հազար դրամ արժողությամբ, որը ֆինանսավորվել է պետական և համայնքային բյուջեից։

Նախկին Գորայք համայնքի Ծղուկ բնակավայրի 1-ին փողոց, շենք 10 վարչական ղեկավարի նստավայրի շենքի վերանորոգման աշխատանքներ՝ **19070.430** հազար դրամ արժողությամբ, որը ֆինանսավորվել է պետական բյուջեից։

Նախկին Գորայք համայնքի Ծղուկ բնակավայրի կենցաղի տան տանիքին 24.96 կվտ դրվածքային հզորության արևային կայանի տեղադրման աշխատանքներ՝ **8517.600** հազար դրամ արժողությամբ, որը ֆինանսավորվել է պետական բյուջեից։

Նախկին Գորայք համայնքի Գորայք բնակավայրի <<Ծաղկունք, Սպիտակ տուն>> ջրաղբյուրներից N1 ՕԿՋ սնող խմելու ջրի ջրագծի խողովակաշարերի կառուցման աշխատանքներ՝ **30766.500** հազար դրամ արժողությամբ, որը ֆինանսավորվել է պետական բյուջեից։

Նախկին Գորայք համայնքի Սառնակունք բնակավայրի կույուղագծերի կառուցման աշխատանքներ՝ **61782.041** հազար դրամ արժողությամբ, որը ֆինանսավորվել է պետական և համայնքային բյուջեից։

Նախկին Գորայք համայնքի Գորայք բնակավայրի փողոցային լուսավորության ցանցի կառուցման աշխատանքներ՝ **10000.000** հազար դրամ արժողությամբ, որը ֆինանսավորվել է պետական բյուջեից։

**ՔԱՂԱՔԱՇԻՆՈՒԹՅԱՆ ԵՎ ԿՈՄՈՒՆԱԼ ՏՆՏԵՍՈՒԹՅԱՆ ԲՆԱԳԱՎԱՌ**

Հավաքվել և աղբավայր է տեղափոխվել 7845տ կենցաղային աղբ:

Յուրաքանչյուր ամիս իրականացվել է 650000քմ տարածքի սանմաքրման աշխատանքներ, որի արդյունքում առաջացել և աղբավայր է տեղափոխվել 1697տ աղբ, կատարվել է 45000քմ գազոնների խոտի հնձում և 340քմ ցանքս, անցկացվել է թվով 1 շաբաթօրյակ:

Իրականացվել են փոսալցման և հարթեցման աշխատանքներ.

**Սիսիան քաղաքում՝** 8.5կմ (Շահումյան 72, Շահումյան 74, Շահումյան 76, Զ. Անդրանիկի 1, Զ. Անդրանիկի 3, Որոտան 1, Որոտան 2, Որոտան 3, Որոտան 4, Որոտան 5, Որոտան 6, Որոտան 7, Որոտան 2ա, Որոտան 4ա, Որոտան 4բ բազմաբնակարան շենքերի հարակից փողոցներում, Շիրվանզադե, Գայի փողոցներում),

**Բնակավայրերում՝**

Աշոտավան-Հացավան-Թասիկ-Թանահատ - Սալվարդ 15կմ,

Ույծ-500մ,

Թասիկ-Արևիս-7.3կմ,

Անգեղակոթ, Շաղատ, Բալաք, Մուցք - 8կմ,

Նորավան - 2կմ,

**Իրականացվել են՝**

Կոյուղու ցանցի մաքրման և վերանորոգման աշխատանքներ Տոլորս, Նորավան բնակավայրերում, Սիսիան քաղաքի Իսրայել-Օրի 9, Գայի 15, Որոտան 2ա, Որոտան 3, Խանջյան 5, Ա. Մանուկյան, Սիսական 50, Իսրայել-Օրի 3ա, Շահումյան 74, Շիրվանզադե 2ա բազմաբնակարան շենքերում, խմելու ջրի ցանցի վերանորոգման աշխատանքներ Սիսիան քաղաքի Գայի 10, Խանջյան 7, Որոտան 8 բազմաբնակարան շենքերում, Նժդեհ, Նորավան, Բնունիս, Դարբաս, Վաղատին, Լծեն, Անգեղակոթ, Որոտնավան, Տորունիք, Մուցք, Դաստակերտ, Ախլաթյան, Սալվարդ բնակավայրերում, ոռոգման ցանցի վերանորոգման աշխատանքներ Տոլորս, Բնունիս, Աղիտու, Անգեղակոթ բնակավայրերում, Ախլաթյան բնակավայրում փոխվել է 1200մ խմելու ջրագիծ, Բնունիս բնակավայրում ավելացվել է 300մ խմելու ջրագիծ, նոր աղբյուրից ջուր է վերցվել, Շաղատ բնակավայրում կառուցվել է 2500մ նոր ոռոգման ջրագիծ, Շաքի բնակավայրում անցկացվել է 300մ ոռոգման ջրագիծ, Տորունիք բնակավայրում անցկացվել է 400մ խմելու ջրագիծ, Սիսիան քաղաքի Սիսական, Ա. Մանուկյան փողոցների խաչմերուկում գտնվող ցայտաղբյուրը սնուցող ջրագծի վերանորոգման աշխատանքներ, Սիսիան քաղաքի Դուրյան, Իսրայելյան, Գայի, Պ. Սևակի փողոցները հարող սելավատարների մաքրման աշխատանքներ (100մ)։

Ավելացել են նոր աղբահանության երթուղիներ Որոտան, Շամբ, Դարբաս, Գետաթաղ, Լոր, Շենաթաղ, Սալվարդ, Գորայք, Ծղուկ, Սպանդարյան, Սառնակունք բնակավայրերում:

Կատարվել են Սիսիանի մարզադաշտում նորոգման աշխատանքներ՝ 120մ բազալտե եզրաքարի վերանորոգում, վերանորոգվել են սանհանգույցները։

Սիսիան քաղաքում կատարվել են 600քմ հետիոտնային անցումների գծանշման աշխատանքներ:

Լոր բնակավայրի ոռոգման ջրագծի 300մ հատվածի վերատեղադրում:

Սիսիան համայնքի Տոլորս, Բռնակոթ, Ախլաթյան, Դաստակերտ, Անգեղակոթ, Շաղատ, Վաղատին, Ույծ, Շամբ բնակավայրերում իրականացվել են չսահմանված վայրում թափված աղբի մաքրման, տեղափոխման, տարածքի հարթեցման աշխատանքներ:

**ԱՌԵՎՏՐԻ ԵՎ ՍՊԱՍԱՐԿՄԱՆ ՈԼՈՐՏ**

Համայնքի վարչական տարածքում հեղուկ վառելիքի վաճառքի թույլտվության համար կայացվել է համայնքի ղեկավարի 14 որոշում՝ համայնքի բյուջե է մուտքագրվել **3.400.000** հազար դրամ և տրամադրվել են համապատասխան թույլտվություններ, խանութներում, կրպակներում տեխնիկական հեղուկի վաճառքի թույլտվության համար կայացվել է համայնքի ղեկավարի 8 որոշում՝ համայնքային բյուջե մուտքագրելով **480.000** հազար դրամ և տրամադրվել են համապատասխան թույլտվություններ:

Համայնքի վարչական տարածքում հիմնական և ոչ հիմնական շինությունների ներսում հանրային սննդի կազմակերպման և իրացման թույլտվությունների համար կայացվել է համայնքի ղեկավարի թվով 16 որոշում՝ համայնքի բյուջե մուտքագրվելով **1.168.000** հազար դրամ, տրամադրվել են համապատասխան թույլտվություններ:

Համայնքի վարչական տարածքում ոգելից խմիչքների և ծխախոտի արտադրանքի վաճառքի թույլտվության համար կայացվել է համայնքի ղեկավարի թվով 67 որոշում՝ համայնքի բյուջե մուտքագրվելով **6.200.000** հազար դրամ, արտաքին գովազդ տեղադրելու համար կայացվել է համայնքի ղեկավարի թվով 20 որոշում՝ **1.994.000** հազար դրամ մուտքագրվելով համայնքի բյուջե:

Համայնքի վարչական տարածքում թանկարժեք մետաղներից պատրաստված իրերի վաճառքի համար կայացվել է թվով 5 համայնքի ղեկավարի որոշում՝ համայնքի բյուջե մուտքագրվելով **250.000** հազար դրամ, տրամադրվել են համապատասխան թույլտվություններ:

Համայնքի վարչական տարածքում քաղաքացիական հոգեհանգստի ծիսակատարությունների իրականացման թույլտվության համար կայացվել է համայնքի ղեկավարի թվով 2 որոշում՝ համայնքի բյուջե մուտքագրվելով **1.000.000** ՀՀ դրամ:

**ԳՅՈՒՂԱՏՆՏԵՍՈՒԹՅԱՆ ԲՆԱԳԱՎԱՌ**

***2023 թվականին գյուղատնտեսության ոլորտում կատարվել են հետևյալ աշխատանքները.***

կնքվել է արոտավայրերի և խոտհարքների վարձակալության թվով 27 պայմանագիր՝ 239,8հա,

հողերի անճշտությունների ուղղում կադաստրի բազայում՝ թվով 63 դիմում-բողոքների հիման վրա,

անասունների հակահամաճարակային և ախտորոշիչ միջոցառումներ պետ-պատվերի շրջանակում,

աշնանացանի, գարնանացանի և գյուղատնտեսական մշակաբույսերի բերքահավաքի վերաբերյալ ՀՀ ազգային վիճակագրական ծառայություն է ներկայացվել ամենամսյա ամփոփ հաշվետվություն,

100 տոննա ազոտական պարարտանյութի բաշխում համայնքի բնակիչներին:Աշնանացան ցորենի արտադրության խթանման պետական աջակցության ծրագրի շրջանակներում 801 շահառուների փաստաթղթերի ձևակերպում: Կատարվել է անասնագլխաքանակի հաշվառում։

**ԿՐԹՈՒԹՅԱՆ, ՄՇԱԿՈՒՅԹԻ, ՍՊՈՐՏԻ, ԱՌՈՂՋԱՊԱՀՈՒԹՅԱՆ, ԵՐԻՏԱՍԱՐԴՈՒԹՅԱՆ, ԵՎ ՍՈՑԻԱԼԱԿԱՆ ՀԱՐՑԵՐԻ ԲՆԱԳԱՎԱՌ**

Նախադպրոցական կրթության ծառայություն մատուցվել է համայնքային թվով 5 հաստատությունների, ինչպես նաև Սիսիան համայնքի 17 բնակավայրերում՝ Անգեղակոթ, Շաղատ, Աղիտու, Դարբաս, Շամբ, Նորավան, Լոր, Որոտնավան, Վաղատին, ՈՒյծ, Աշոտավան, Տոլորս, Բնունիս, Տորունիք, Թասիկ, Շաքի, Բռնակոթ:

«Սիսիանի համայնքի թիվ 1 ՆՈՒՀ» ՀՈԱԿ-ն ունեցել է 186 սան և 51 աշխատող,

«Սիսիանի համայնքի թիվ 2 ՆՈՒՀ» ՀՈԱԿ-ն ունեցել է 218 սան և 58 աշխատող,

«Սիսիանի համայնքի թիվ 3 ՆՈՒՀ» ՀՈԱԿ-ն ունեցել է 206 սան և 52 աշխատող,

«Սիսիանի համայնքի թիվ 4 ՆՈՒՀ» ՀՈԱԿ-ն ունեցել է 166 սան և 45 աշխատող,

«Սառնակունք ՆՈՒՀ» ՀՈԱԿ-ն ունեցել է 5 սան և 5 աշխատող,

Ուսումնական տարվա սկզբից Սիսիանի համայնքային ենթակայության թվով 5 արտադպրոցական կազմակերպությունները սկսել են գործել.

Սիսիանի «Էմմա Ասյանի անվան Սիսիանի մանկական երաժշտական դպրոց» ՀՈԱԿ-ն ունեցել է 156 աշակերտ և 32 աշխատող,

Սիսիանի «Զ.Ա.Խաչատրյանի անվան գեղարվեստի դպրոց» ՀՈԱԿ-ն ունեցել է 118 աշակերտ և 17 աշխատող,

«Սիսիանի համայնքի շախմատի դպրոց» ՀՈԱԿ-ն ունեցել է 56 աշակերտ և 11 աշխատող,

«Սիսիանի ֆուտբոլի դպրոց» ՀՈԱԿ-ն ունեցել է 119 աշակերտ և 7 աշխատող,

«Աղվան Մինասյանի անվան արվեստի և ստեղծագործության կենտրոն» ՀՈԱԿ-ն ունեցել է 220 սան և 32 աշխատող:

Կազմակերպվել են թվով 45 միջոցառումներ։

***ՍՈՑԻԱԼԱԿԱՆ ՊԱՇՏՊԱՆՈՒԹՅՈՒՆ***

Միջոցներ են ձեռնարկվել հայտնաբերելու սոցիալական աջակցության կարիք ունեցող անձանց և ընտանիքներին: Աշխատանքներ են տարվել համայնքում բնակվող կյանքի դժվարին իրավիճակում գտնվող անձանց և ընտանիքների սոցիալական կարիքների բավարարմանը, անհրաժեշտության դեպքում կազմակերպվել են տնային այցելություններ, ուղղորդել նրանց սոցիալական աջակցության տարածքային մարմիններ և մասնագիտացված այլ կազմակերպություններ՝ իրենց իրավունքների մասին տեղեկանալու և ծառայություններից օգտվելու համար, ներկայացրել կառույցների գործունեության ոլորտը, աջակցության և մատուցվող ծառայությունների տեսակները, ձևերը:

Սոցիալական աջակցության կարիք ունեցող Սիսիան համայնքի 95 ընտանիքների տրամադրվել է դրամական օգնություն, ինչպես նաև սոցիալական աջակցություն՝ հագուստի, վառելափայտի, շինանյութի տեսքով:

**ՀԱՄԱՅՆՔԻ ՂԵԿԱՎԱՐ, ԱՎԱԳԱՆԻ ԵՎ ԱՇԽԱՏԱԿԱԶՄ**

2023թ. ընթացքում տեղի է ունեցել ավագանու 9 հերթական և 6 արտահերթ նիստ: Ընդունվել են ավագանու 108, համայնքի ղեկավարի 418 որոշումներ, կայացվել են համայնքի ղեկավարի 326 կարգադրություններ, աշխատակազմի քարտուղարի 345 հրամաններ:

Կայացել են խնամակալության և հոգաբարձության հանձնաժողովի 7 ու սոցիալական և բնակարանային հարցերի հանձնաժողովի 23 նիստեր:

Քաղաքացիներից և իրավաբանական անձանցից ստացվել են 1021 դիմումներ, որոնց սահմանված կարգով ընթացք է տրվել:

Համայնքի ղեկավարի մոտ կազմակերպվել է 279 քաղաքացիների ընդունելություն:

Լրամշակվել է համայնքի քաղաքացիական պաշտպանության պլանը, որում հստակեցվել են հետևյալ կատարվելիք աշխատանքները.

  «Կլիմայական ռիսկի գնահատումը Հայաստանի խոշորացված համայնքներում» թեմայով ֆոկուս-խումբ 4 քննարկում է տեղի ունեցել՝ համայնքի տարբեր կառույցների ներկայացուցիչնրի մասնակցությամբ:

 Արդիականացվել է կապի և ազդարարման համակարգը:

 Վերանորոգվել է մեկ ապաստարան, բարեկարգվել են մի շարք ապաստարաններ:

**ԶԱՐԳԱՑՄԱՆ ԾՐԱԳՐԵՐԻ, ՏՈՒՐԻԶՄԻ ԲՆԱԳԱՎԱՌ**

1. Կազմվել և ներկայացավել է համայնքի հնգամյա զարգացման ծրագիրը:
2. Կազմվել և ներկայացավել է համայնքի 2023 թվականի ՏԱՊ-ը:
3. ՄԱԿ-ի սննդի և գյուղատնտեսության կազմակերպության հետ համատեղ տեղորոշել է 216 հա անտառտնկման համար պիտանի համայնքային հողեր, որտեղ նախատեսվում են կազմակերպել տնկարկներ 2024-2027 թթ. և հետագայում փոխանցել համայնքի հաշվեկշիռ՝ որպես բնապահպանական, անտառային գոտիներ:
4. Մասնակցել են Հանրային հեռուստատեսության կողմից կազմակերպվող «ՖեստիՎառ» երաժշտական, զբոսաշրջային ու հայ-իրանական խոհարարական փառատոնների կազմակերպչական և համակարգման աշխատանքներին:
5. 2023 թվականի սեպտեմբերի 19-ին ադրբեջանական ագրեսիայի հետևանքով ԱՀ-ից տեղահանված և ժամանակավորապես Սիսիան համայնքում ապաստանած արցախահայերին համայնքապետարանի կողմից ցույց տրվող և տրամադրվող աջակցության շրջանակներում ընդգրկվել են ձևավորված աշխատանքային խմբում և մասնակցել տվյալների հավաքագրման, կարիքների գնահատման, օժանդակության և օգնությունների տրամադրման աշխատանքներին: Պարբերաբար մշտադիտարկել և կազմել է փախստականների բնակության հասցեի, ընտանիքների կազմի, բնակության վայրի փոփոխության վերաբերյալ տվյալներ, լրակազմել ընտանիքների և անձանց մասին տեղեկատվական բազան:
6. Կազմվել է համայնքի միջնաժամկետ ծախսային ծրագիրը:
7. ՄԱԿ, ՄԱԶԾ, ՊՀԾ, ՍԳԿ, ՄԱՄԱՀ և այլ կառույցների հետ նախաձեռնվել, կազմակերպվել է ՄԱԶԾ Կայուն համայնքներ ծրագրի Չիր-Չիր նախագծի կազմակերպչական, դասընթացների անց կացման, աջակցության տրամադրման աշխատանքները: Պարենի համաշխարհային ծրագրի Կապանի ներկայացուցչության հետ համատեղ սկսվել է Շաղատ բնակավայրի ոռոգման համակարգի բարելավմանն ուղղված նախագծի կազմումը, մասնակցել են Մարդու անվտանգության հիմնադրամի կողմից «Մարդկային անվտանգության հայեցակարգի ինտերգրումը Սյունիքի մարզի վերականգնման քաղաքականության մեջ» ծրագրի համակարգման աշխատանքներին:
8. Համագործակցել են միջազգային կազմակերպություններից ֆրանսիական Աքթեդ, Մարդը կարիքի մեջ, Եվրոպայի խորհրդի «Ժողովրդավարական զարգացում, ապակենտրոնացում և լավ կառավարում Հայաստանում, 2-րդ փուլ» նախագծի, «Էներգետիկայի հայկական գործակալության» կողմից կազմակերպված «Էներգաարդյունավետ համայնքներ» իրազեկության արշավ խորագրով ծրագրի, «Շեն» բարեգործական հիմնադրամի, Հայ օգնության ֆոնդի, Վորլդ Վիժն և այլ բարեգործական կազմակերպությունների, գործարարների, ներդրողների հետ:
9. Կազմվել է Սիսիան քաղաքի փողոցների հիմնանորոգման սուբվենցիոն հայտը:
10. Անհրաժեշտ տեղեկատվություն է տրամադրվել Արցախից ժամանած քաղաքացիներին:
11. Սերտ համագործակցություն է հաստատվել համայնքում գործունեություն ծավալող ՀԿ-ների հետ:
12. Պահպանվել է համագործակցությունը քույր քաղաքների՝ Հունաստանի Նեա Զմիրնիայի և Ֆրանսիայի Մոնտելիմար քաղաքների ու մի շարք միջազգային և տեղական հասարակական կազմակերպությունների հետ: